TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**310/2023. (XI. 30.) Kt. számú**

**határozata**

**Tájékoztatás a Kornisné Liptay Elza Szociális és Gyermekjóléti Központ ellen érkezett panasz kivizsgálásáról**

Tiszavasvári Város Önkormányzata Képviselő-testülete Torma Béláné, a Kornisné Liptay Elza Szociális és Gyermekjóléti Központ ellátottja édesanyja panaszos bejelentésére lefolytatott pépes ételek biztosításáról az intézményben az alábbi határozatot hozza:

1. Elfogadja az ellenőrzésről készült, a határozat mellékletét tartalmazó összefoglalót.
2. Megállapítja, hogy a Kornisné Liptay Elza Szociális és Gyermekjóléti Központ lakóinak a Tiva-Szolg Kft. által biztosított étel a jogszabályi előírásoknak megfelelő.
3. Felkéri az ügyben érintett feleket, mit a Tiva-Szolg Kft ügyvezetőjét és a Kornisné Liptay Elza Szociális és Gyermekjóléti Központ intézményvezetőjét, hogy a szociális otthon ellátottainak biztosítandó étel kapcsán továbbra is szoros kapcsolatot tartsanak, törekedve az együttműködésre és az étel előírásoknak megfelelő biztosítására.
4. Felkéri a Tiva-Szolg Kft vezetőjét, hogy lehetőségeihez mérten biztosítsa a változatos, étlapnak megfelelő étkezést, különösen figyelve arra, hogy a pépes és a diétás étkezőknek is tartalmas étkezéseket biztosítson, változatos összetételekkel.
5. Felkéri a polgármestert, hogy jelen döntésről az érintett feleket tájékoztassa. (kérelmező, intézményvezető, ügyvezető)

**Határidő:** azonnal **Felelős:** Szőke Zoltán polgármester

**Szőke Zoltán Dr. Kórik Zsuzsanna**

**polgármester jegyző**

**310/2023. (XI.30.) Kt határozat 1. sz. melléklete**

**Összefoglaló a pépes ételek ellenőrzéséről a Kornisné Liptay Elza Szociális és Gyermekjóléti Központban**

Torma Béláné az egyik fogyatékos ellátott hozzátartozója (édesanyja) **a Kornisné Liptay Elza Szociális és Gyermekjóléti Központ bentlakásos intézmény** étkezése ellen nyújtott be panaszt Tiszavasvári Város Önkormányzatához, mint fenntartóhoz, melyben kérte a pépes étkeztetés megvizsgálását.

Ezt követően a panasz kivizsgálása megtörtént, mellyel kapcsolatban a Kornisné Liptay Elza Szociális és Gyermekjóléti Központ intézményvezetője valamint az étkeztetést biztosító Tiva-Szolg Kft ügyvezetője is értesítésre került.

A panaszkivizsgálás során adatgyűjtések, egyeztetések történtek.

Bekérésre került 4 hétre vonatkozóan az étlap, valamint 6 nap pépes ételről fotódokumentáció készült.

Az elkészült ételfotók a következők:

**2023. 11. 14. kedd**

**pépes ebéd:** sertés pörkölt, tejmentes tökfőzelék, reszelt tészta leves, teljes kiőrlésű kenyér

**pépes uzsonna:** ivólé 0,2 dl

**pépes vacsora:** reszelt tészta leves, sertéspörkölt, főtt burgonya



**2023. 11. 15. szerda**

**pépes reggeli:** tea, darált felvágott, kenyér

**pépes tízórai:** tea, édes keksz


**pépes ebéd:** kertészleves, bakonyi sertés csík, párolt bulgur

**pépes uzsonna:** tejmentes zabkása, túró rudi

**pépes vacsora:** kertészleves, natúr szelet, párolt bulgur








**2023. 11. 16. csütörtök**

**pépes reggeli:** tea, félbarna kenyér, Zala felvágott, főtt tojás

**pépes tízórai:** joghurt, tejmenteseknek alma és keksz, uzsonna szintén alma és keksz

**pépes ebéd és vacsora:** lebbencsleves, natúr sertésszelet, párolt rizs





**2023. 11. 17. péntek**

**pépes reggeli:** tea, félbarna kenyér, csirkemell sonka

**pépes tízórai és uzsonna:** alma

**pépes ebéd és vacsora:** sertés ragu leves, főtt burgonya





**2023. 11. 20. hétfő**

**pépes reggeli:** tea, félbarna kenyér, Zala felvágott

**pépes tízórai és uzsonna:** alma

**pépes ebéd és vacsora:** gulyásleves, főtt burgonya





**2023. 11. 21. kedd**

**pépes reggeli:** tea, félbarna kenyér, párizsi, főtt tojás

**pépes tízórai és uzsonna:** alma

**pépes ebéd:** tarhonya leves, aprópecsenye, paradicsomos káposzta főzelék

**pépes vacsora:** tarhonya leves, aprópecsenye, tejmentes tökfőzelék





Az étlap több esetben eltérő ételeket tartalmazott, főként a kis étkezések vonatkozásában. A Kft. alapanyag beszerzési lehetőségei indokolják a változtatásokat.

A panasztevő fő kifogása az volt, hogy vacsorára gyakran keksz és tea kerül pépesítésre, melyet nem tart elég tartalmasnak és egyhangú.

Ez a vacsora típus már évek óta szokás volt az intézményben, már a Tiva-Szolg Kft feladatellátása előtt is hosszabb évekre visszamenőleg. A visszajelzések alapján az ellátottak többsége szerette ezt.

A Kft. ügyvezetője nyilatkozta, hogy a pépes ételek minőségi javítása érdekében dietetikussal egyeztettek, így az ellátottak részére az utóbbi időben meleg étel kerül biztosításra vacsorára is, többségében az ebéd pépesített változata. Ezzel biztosítják a megfelelő tápértéket is.

Az önkormányzat a Kornisné Központ fenntartójaként a vizsgálatot az alábbi jogszabályhely alapján folytatta le:

A szociális igazgatásról és szociális ellátásokról szóló 1993. évi III. törvény az alábbiakról rendelkezik:

„92/B. § (1) A személyes gondoskodást nyújtó szociális intézmény állami fenntartója

b) ellenőrzi az intézmény működésének törvényességét;

(3) Az állami fenntartó ha az intézmény működésének ellenőrzése során jogszabálysértést állapít meg, intézkedik annak megszüntetéséről.”

**A képviselő-testület döntése értelmében 1752 Ft/fő/nap az ételköltség, melyet a Kft-nek biztosítania kell. Ebből az alapanyag költség a Kft. tájékoztatása alapján 1000 Ft.** Ebből kell kihozni 1 ellátott 1 napi ételét, ami megfelel az előírásoknak, valamint a megfelelő diétás étrendnek is.

A közeljövőben mindenképpen szükséges lesz a normaköltség felülvizsgálata.